Stóra dósin við Borgarnes er vafalítið eitt af kennileitum Íslands og vekur mikla lukku þeirra sem eiga leið framhjá henni . Nú er Ölgerðin búin að semja við Golfklúbb Borgarnes og er dósin frá og með 7. júní orðin að stærstu Appelsíndós landsins . Gunnar B. Sigurgeirsson , framkvæmdastjóri markaðssviðs , var að vonum afar sáttur með þessi frábæru tíðindi : „ Það var mjög ánægjulegt að við skyldum ná samningi við Golfklúbb Borgarnes enda völlurinn skemmtilegur og umhverfið fallegt . Það kom ekki annað til greina en að merkja dósina með hinum eina sanna íslenska gosdrykk , Egils appelsín . “ Jóhannes Ármannsson , framkvæmdarstjóri og vallarstjóri Hamarsvallar var einnig mjög sáttur með þetta : „ Það var bara kominn tími á ferskt blóð og nýja vinda . “ Hann bætti svo við að helsti kúnnahópur vallarins séu kylfingar yfir tvítugt , og því verið að gera breytingar á vellinum til að þjóna þeim hópi betur .